A noite do cazador

A noite do cazador (en ) é un filme estadounidense de 1955 dirixido por Charles Laughton e protagonizado por Robert Mitchum, Shelley Winters e Lillian Gish. O guión de James Agee baséase na novela homónima de Davis Grubb de 1953. A novela e o filme inspíranse na historia real de Harry Powers, que foi aforcado en 1932 polo asasinato de dúas viúvas e tres nenos en Clarksburg, Virxinia Occidental. O estilo lírico e expresionista apártano doutros filmes de Hollywood da mesma época e influenciou a directores posteriores como David Lynch, Martin Scorsese e Rainer Werner Fassbinder.

En 1992 o filme foi considerado "cultural, histórica e esteticamente significativo" pola Biblioteca do Congreso dos Estados Unidos de América e seleccionado para a súa preservación no National Film Registry. A revista Cahiers du cinéma escolleu A noite do cazador en 2008 como o segundo mellor filme de todos os tempos, tras Cidadán Kane.

Foi emitido na TVG o 12 de febreiro de 1994.La Voz de Galicia, 12 de febreiro de 1994. Páx. 83

 Argumento 
Un home esconde unha gran cantidade de cartos roubados na boneca da súa filla Pearl. Deseguido é apresado, mais antes fixo que os seus fillos prometesen que nunca revelarían onde está o diñeiro. Condenado a morte no cárcere, soña cos cartos, o que atrae a atención do seu compañeiro de cela, o falso reverendo Harry Powell, en segredo un asasino psicópata, mais preso por un delito menor. Cando é liberado, Powell viaxa ata a cidade natal do seu antigo compañeiro de cela para descubrir o agocho do diñeiro e aproxímase á familia. Ninguén desconfía del, agás o fillo máis vello, John.

 Elenco 
 Robert Mitchum como o reverendo Harry Powell
 Shelley Winters como Willa Harper
 Lillian Gish como Rachel Cooper
 Billy Chapin como John Harper
 Sally Jane Bruce como Pearl Harper
 James Gleason como Uncle "Birdie" Steptoe
 Evelyn Varden como Icey Spoon, empregada de Willa
 Don Beddoe como Walt Spoon, marido de Icey
 Peter Graves como Ben Harper
 Gloria Castillo como Ruby, unha das nenas de Rachel
 Paul Bryar como Bart the Hangman

 Notas 

 Véxase tamén 
 Bibliografía 



 Jones, Preston Neal: Heaven and Hell to Play With: The Filming of The Night of the Hunter, Limelight Editions, 2004. 400 pages.
 Ziegler, Damien: La Nuit du chasseur, une esthétique cinématographique, Bazaar and co, 2008. 160 pages.
 Ligazóns externas 
 Análise do filme por Tim Dirks
 Análise do filme por Harvey O'Brien 
 The Night of the Hunter  en Film Noir of the Week, por Bruce Crowther
 "Why I Love Night Of The Hunter", artigo de Margaret Atwood en The Guardian
 "The Hidden Hunter", artigo de Robert Gitt en The Guardian
 The Night of the Hunter, artigo de Leonard Maltin
 "Charles Laughton Directed A Masterpiece", artigo de Amber Grey en BellaOnline

Categoría:Filmes de 1955
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Charles Laughton
Categoría:Filmes en branco e negro
Categoría:Filmes de United Artists
Categoría:Filmes sobre familias
Categoría:Filmes de suspense
Categoría:Filmes sobre crime
Categoría:Filmes sobre nenos
Categoría:Filmes preservados no National Film Registry
Categoría:Filmes de 1955 con versión en galego